ການສົ່ງອອກຂອງໄທ ເພີ່ມຂຶ້ນ 30 ກວ່າເປີເຊັນ ໃນເດືອນມີນາ
ໄທກ່າວວ່າ ສິນຄ້າສົ່ງອອກຂອງຕົນ ເພີ່ມຂຶ້ນສູງສຸດເປັນປະວັດສາດ ໃນເດືອນມີນາ ຜ່ານມາ.
ໄທກ່າວວ່າ ການສົ່ງອອກສິນຄ້າຂອງຕົນໄດ້ຖີບໂຕສູງຂຶ້ນ ຫຼາຍກວ່າ 30 ເປີເຊັນໃນເດືອນແລ້ວນີ້ຊຶ່ງເປັນລະດັບສູງ ສຸດໃນປະວັດສາດ ກະຊວງການຄ້າໄທແຈ້ງໃຫ້ຊາບໃນວັນພຸດມື້ນີ້ວ່າການສົ່ງ ອອກສິນຄ້າຂອງຕົນໃນເດືອນມີນາມີມູນຄ່າ 21 ພັນ 300 ລ້ານໂດລາ ເພີ່ມຂຶ້ນຈາກ 16 ພັນ 200 ລ້ານໂດລາໃນ ຊ່ວງເດືອນດຽວກັນໃນປີ 2010 ກະຊວງການຄ້າກ່າວວ່າ ການເພີ່ມທະວີຂຶ້ນນີ້ແມ່ນສືບເນື່ອງມາຈາກການເສດຖະກິດ ໂລກກໍາລັງຂະຫຍາຍໂຕອອກ 2 ປີຫລັງຈາກປະເຊີນກັບສະພາວະຕົກຕໍ່າຖອຍຫລັງ ແລະລາຄາທີ່ສູງຂຶ້ນຂອງພວກຜະລິດຕະພັນດ້ານກະເສດຂອງໄທ ຄ່າພະລັງງານທີ່ສູງຂຶ້ນກໍມີສ່ວນເຮັດໃຫ້ການສົ່ງເຂົ້າສິນຄ້າເພີ່ມຂຶ້ນເຊ່ນກັນໃນເດືອນມີນາຜ່ານມາ ຊຶ່ງເພີ່ມຂຶ້ນ 28 ເປີເຊັນລື່ນໃນຊ່ວງເດືອນດຽວກັນຂອງປີກ່ອນ ເປັນມູນຄ່າ 19 ພັນ 500 ລ້ານໂດລາ ການໄດ້ປຽບການຄ້າສໍາລັບເດືອນມີນາເປັນມູນຄ່າ 1 ພັນ 800 ລ້ານໂດລາ ການເຕີບໂຕຂອງການສົ່ງອອກສິນຄ້າຢ່າງແຂງແຮງຂອງໄທໄດ້ເລີ້ມຂຶ້ນນັບແຕ່ຕົ້ນປີນີ້ມາ ຊຶ່ງຕົກເປັນມູນຄ່າທັງໝົດ 56 ພັນ 900 ລ້ານໂດລາໃນຊ່ວງ 3 ເດືອນຜ່ານມາ ຊຶ່ງເປັນຈໍາ ນວນ 28 ເປີເຊັນລື່ນໃນຊ່ວງດຽວກັນໃນປີແລ້ວນີ້